**Atât de singur...**

*Cristian Neagu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumini de noapte oglindite-n lac,

Mirosul târziului şi singurătate

Plus eu, rătăcit pe alei de parc

Minus, posibila oportunitate.

Privesc orologii constrânse-n decor

Să afişeze paşi grei lăsaţi de timp

Peste răni vindecate ce încă mai dor

În pulsul cromatic de prim-anotimp.

Prea le conjug pe toate la singular,

Şi parcă îmi înţeleg viaţa ca pe o farsă

În bezna vieţii mele neexistând un far,

Nici sentimentul paşilor în doi spre casă.

De gât cu viaţa mea mai trec

Prin noaptea marilor dureri,

Şi mă demasc doar unui bec

Vagabondând spre nicăieri.

Rămân candelarul ce-aprinde geana

Mijitului timid, în zori confluenţi,

Şi-mi strâng -de frig- la guler, haina,

Cu dorul chipului tău, în suma de tristeţi.

Dimineţi cu fum de frunze arse,

Dimineţi despărţite de Lună

Minus noi, prin cuvinte rămase

Nespuse, la tot ce urma să se mai spună...